مسجد غازی خسرو بیگ

غازی خسرو بیگ مسجد جسے مختصرا بیگ مسجد بھی کہا جاتا ہے بوسنیا و ہرزیگووینا کے دارالحکومت سرائیوو کی اہم ترین مسجد ہے۔ اسے ملک کا اہم ترین اسلامی مرکز اور عثمانی طرز تعمیر کا شاہکار قرار دیا جاتا ہے۔

یہ مسجد 1531ء میں عثمانی ولایت بوسنیا کے گورنر غازی خسرو بیگ کے حکم پر تعمیر کیا گیا۔ اس مسجد کو عثمانیوں کے مشہور معمار سنان پاشا نے تعمیر کیا جنہوں نے بیگ مسجد کی تعمیر کے بعد سلطان سلیم اول کے حکم پر ادرنہ میں شاندار جامع سلیمیہ تعمیر کی۔

محاصرۂ سرائیوو کے دوران دیگر کئی مقامات کے علاوہ مسجد کو بھی سرب جارح افواج کے ہاتھوں سخت نقصان پہنچا۔ 1996ء میں اس مسجد کی تعمیر نو کا کام کیا گیا۔ یہ مسجد آج بھی شہر کی عبادت گاہوں میں ایک ممتاز مقام رکھتی ہے۔

خسرو بیگ نے 1531ء سے 1534ء کے درمیان حلب، شام میں بھی ایسی ہی ایک مسجد تعمیر کرائی جو خسرویہ مسجد کہلاتی ہے۔

نگار خانہ

مزید دیکھیے 
 بوسنیا و ہرزیگووینا
 بوسنیا و ہرزیگووینا میں اسلام

حوالہ جات 

1531ء میں مکمل ہونے والی مذہبی عمارات
بوسنیا و ہرزیگووینا کی مساجد
بوسنیا و ہرزیگووینا میں عثمانی مساجد
سرائیوو کی مساجد
سرائیوو کے سیاحتی مقامات
سلطنت عثمانیہ میں 1531ء کی تاسیسات
سولہویں صدی کی مساجد
کامنز زمرہ جس کا ربط ویکی ڈیٹا پر ہے